# Slovenie

|  |
| --- |
| **Slovenie** |
|  |
| **Informazions** |
| **Nomenance** | Republika Slovenija |
| **Lenghe ufiziâl** | sloven, ongjarês¹, talian¹ |
| **Capitâl** | Lubiane |
| **Politiche** |
| **Forme di guvier** | Republiche parlamentâr |
| **Cjâf dal stât** | Nataša Pirc Musar |
| **Cjâf dal guvier** | Robert Golob |
| **Indipendence** | 25 di Jugn 1991 (ricognossude tal 1992) |
| **Jentrade inte ONU** | 22 di Mai 1992 |
| **Gjeografie** |
| **Continent** | Europe |
| **Fûs orari** | UTC + 1 |
|  |
| **Superficie** |
| **Superficie Totâl** | 20.273 |
| **Intal mont** | 150° |
| **% di aghe** | 0,6% |
| **Popolazion** |
| **Popolazion totâl** | 1.935.677 ab. |
| **Intal mont** | 142° |
| **Densitât** | 96 ab./km2 |
| **Economie** |
| **Monede** | Euro |
| **Consum energjie** |   kWh/ab. |
|  |
| **Domini di prin nivel** | .si |
| **Prefìs tel. internazionâl** | +386 |
| **Plache automobilistiche** | SLO |
| **Imni nazionâl** | *Zdravljica* (Brindis) |
| **Fieste nazionâl** | 25 di Jugn |
| ¹ Tai comuns cun comunitâts nazionâls ongjaresis o talianis (par aprofondî, viôt Lenghis). |

La **Slovenie** (par sloven *Republika Slovenija*) e je un stât de Europe centrâl che e fâs part de Union Europeane dal 1 di Mai dal 2004. E confine cun l'Italie a ovest, cun l'Austrie a nord, cul Ongjarie a nord est e cu la Cravuazie a sud e est. A Sud-Ovest e je ancje bagnade par pôcs chilometris dal Mâr Adriatic.

## Storie

L'atuâl teritori de Slovenie e fo sot dal Imperi austriac e po sot di chel di Austrie-Ongjarie fin tal 1919, po e jentrà tal Ream S.H.S. ch'al deventà il Ream di Jugoslavie.
E fo invadude di bande da l'Italie, de Gjermanie e de Ongjarie tal 1941.
Dopo la fin de Seconde Vuere Mondiâl e jentrà inte Federazion Socialiste Jugoslave, che e anetè a la Slovenie il Gurizan sloven e, daspò dal 1975 part de "Zone B" (Cjaudistrie, Isule d'Istrie e Piran). Cheste republiche e deventà indipendent tal 1991.

## Divisions aministrativis

La Slovenie e je dividude in 12 regjons statistichis (*statistične regije*), che no àn valôr aministratîf, ma ben dome un valôr statistic:

**Regjons statistichis**| # | Regjon statistiche | Non sloven | Abitants | Superficie (km2) |
| --- | --- | --- | --- | --- |
| 1 | Di là de Mure | *Pomurska* | 114.397 | 1.336 |
| 2 | Di là de Drave | *Podravska* | 326.510 | 2.170 |
| 3 | Carintiane | *Koroška* | 70.835 | 1.041 |
| 4 | De Savinie | *Savinjska* | 258.345 | 2.301 |
| 5 | Daûr de Save | *Zasavska* | 57.148 | 485 |
| 6 | Di là de Save | *Posavska* | 75.983 | 968 |
| 7 | Slovenie sudorientâl | *Jugovzhodna Slovenija* | 145.859 | 2.675 |
| 8 | Slovene centrâl | *Osrednjeslovenska* | 554.823 | 2.334 |
| 9 | Alt-cragne | *Gorenjska* | 207.842 | 2.137 |
| 10 | Litoranie-interne | *Primorsko-notranjska* | 53.092 | 1.456 |
| 11 | Gurizane | *Goriška* | 118.421 | 2.326 |
| 12 | Litoranie-carsiche | *Obalno-kraška* | 116.871 | 1.043 |

## Citâts principâls

| Citât | Abitants | **Regjon statistiche** |
| --- | --- | --- |
| Non furlan | Non sloven |
| Lubiane | *Ljubljana* | 265.881 | Slovenie centrâl |
| Marburc | *Maribor* | 110.668 | Di là de Drave |
| Kranj | 51.225 | Alte carniole |
| Celje | 48.081 | Savinjska |
| Cjaudistrie | *Koper* | 47.539 | Cjarsiche-litoranee |
| Novo mesto | 40.925 | Slovenie sudorientâl |
| Gnove Gurize | *Nova Gorica* | 35.640 | Gorizian sloven |
| Velenje | 33.331 | Savinjska |
| Domžale | 29.902 | Slovenie centrâl |
| Slovenska Bistrica | 29.285 | Di là de Drave |

Risultive: Servizi statistic de Republiche Slovene, Censiment 2002

## Lenghis

La lenghe ufiziâl e je su dut il teritori il sloven. Dongje cheste e si à chê taliane tai trê comuns bilengâls sul litorâl di Cjaudistrie (Koper-Capodistria), Isole (Izola-Isola) e Piran (Piran-Pirano) e chê ongjarese tai trê comuns bilengâls dal Prekmurje di Dobrovnik-Dobrónak, Hodoš-Hodos e Lendava-Lendva.

## Politiche

Il cjâf di stât sloven al è il president, ch'al è elet dai vôts dal popul ogni cinc agns. L'esecutîf al è diret dal Prin ministri e dal concili dai ministris, che a son elets dal parlament.

Il Parlament bicamerâl de Slovenie al è componût de **Assemblee Nazionâl** (*Državni zbor*) e dal **Concili Nazionâl** (*Državni svet*). La assemblee nazionâl e à novante bancs, che son in part ocupâts dai rapresentants elets diretementri dai citadins e parzialmentri elets dai rapresentants (doi riservâts aes minorancis autoctonis talianis e ongjaresis). Il concili nazionâl al à cuarante bancs. Il parlament al è elet ogni cuatri agns.

## Fiestis nazionâls

**Zornadis di fieste in Slovenie**| Date | Non | Non locâl |
| --- | --- | --- |
| 1n e 2 di Zenâr | An gnûf | *Novo leto* |
| 8 di Fevrâr | Fieste de culture slovene e celebrazions de muart dal poete France Prešeren | *Slovenski kulturni praznik* |
| 27 di Avrîl | Fieste de Liberazion | *Dan upora proti okupatorju* |
| 1n e 2 di Mai | Fieste dal lavôr | *Dan dela* |
| 25 di Jugn | Proclamazion da la Indipendence | *Dan državnosti* |
| 15 di Avost | Fieste da la Assunzion | *Marijino vnebovzetje* |
| 31 di Otubar | Fieste da la riforme | *Dan reformacije* |
| 1n di Novembar | Ducj i Sants | *Vsi sveti* |
| 25 di Dicembar | Nadâl | *Božič* |
| 26 di Dicembar | Zornade de indipendence | *Dan samostojnosti* |

## Curiositâts

* Il simbul de Slovenie al è la fuee di tei (*Lipa*).
* La Slovenie e je une vore cognossude pe nature e pai siei maraveôs parcs nazionâi.

## Leams esternis

|  |  |  |
| --- | --- | --- |
|  | Stâts membris de Union Europeane |  |

 Austrie ·  Belgjiche ·  Bulgarie ·  Republiche Ceche ·  Cipri ·  Cravuazie ·  Danimarcje ·  Estonie ·  Finlande ·  France ·  Gjermanie ·  Grecie ·  Irlande ·  Italie ·  Letonie ·  Lituanie ·  Lussemburc ·  Malte ·  Ongjarie ·  Paîs Bas ·  Polonie ·  Portugal ·  Romanie ·  Slovachie ·  Slovenie ·  Spagne ·  Svezie

* Slovenia.si. Your gateway to information on Slovenia.
* Government of the Republic of Slovenia
* Mountains in Slovenia
* Sît turistic de Slovenie
* Sît de Slovenie

* Tradot dal Sloven an Furlan Delo, il principal zornal de Slovenie \*